el el el el el el el el el el el el el el el el el el en el el el fr el el el el el el el el el el el el el el el el el el zh el el el el el el el el el el el en de en el el el el el el el el el el el el el en en en en en el el el el el en el el el el el el el el el el el el el
Η Μίντλεσμπρο ΦΚ (αγγλικά: Middlesbrough F.C.) είναι αγγλική ποδοσφαιρική ομάδα με έδρα την ομώνυμη πόλη. Ιδρύθηκε το 1876 και έδρα της από το 1995 είναι το στάδιο Ρίβερσαϊντ, το τρίτο από την εποχή που ξεκίνησε η επαγγελματική πορεία της ομάδας το 1889. Για 92 χρόνια (1903-1995) αγωνίζονταν στο Έιρσαμ Παρκ. Η ομάδα ήταν ανάμεσα στα ιδρυτικά μέλη της Πρέμιερ Λιγκ το 1992. Κυριότεροι αντίπαλοι της θεωρούνται οι σύλλογοι Νιούκασλ και Σάντερλαντ.
Πολυμέσα σχετικά με την ομάδα
wikidata (π • σ • ε )
Σύμφωνα με τη λαϊκή παράδοση, η ιδέα για το σχηματισμό του ποδοσφαιρικού συλλόγου προτάθηκε κατά τη διάρκεια ενός τριπλού δείπνου στο Corporation Hotel του Μίντλεσμπρο[1] και παρόλο που αυτό ανακαλύφθηκε από τον ιστορικό του συλλόγου, Χάρι Γκλάσπερ, η αλήθεια είναι ότι πολλοί ποδοσφαιρικοί σύλλογοι της εποχής (όπως η Γουένσντεϊ), η Μίντλεσμπρο σχηματίστηκε από μέλη του τοπικού συλλόγου κρίκετ που επιθυμούσαν να παραμείνουν σε φόρμα κατά τη διάρκεια του χειμώνα.[2] Πράγματι, βρισκόταν στο Άλμπερτ Παρκ επί της Linthorpe Road όπου οι παίκτες από τη Μίντλεσμπρο Άματουρ Κρίκετ Κλαμπ (Middlesbrough Amateur Cricket Club) σχημάτισαν την νεοσύστατη ομάδα.[3] Ο σύλλογος διατήρησε τον ερασιτεχνικό του χαρακτήρα μέχρι το 1889, όταν διάφορα μέλη της Μίντλεσμπρο ερχόμενα σε διαμάχη χωρίστηκαν για να σχηματίσουν Μίντλεσμπρο Αιρονόπολις (Middlesbrough Ironopolis). Και οι δύο ομάδες άρχισαν τις δραστηριότητές τους ως επαγγελματικές ομάδες μέσα σε μια εβδομάδα το Δεκέμβριο του 1889.
Πρώτος τίτλος σε κορυφαίο επίπεδο της Μίντλεσμπρο ήταν η κατάκτηση του Λιγκ Κάπ το 2004, όταν επικράτησε επί της Μπόλτον με 2–1, ενώ κατάφερε να φτάσει άλλες δυο φορές στον τελικό της συγκεκριμένης διοργάνωσης το 1997 και το 1998. Σε ευρωπαικό επίπεδο κορυφαία στιγμη για την ομάδα ήταν η παρουσία της στον τελικό του Κυπέλλου Ουέφα το 2006.
Το έμβλημα της Μίντλεσμπρο έχει υποστεί τέσσερις αλλαγές από τη σύσταση του συλλόγου. Αρχικά, το σήμα ήταν απλά το έμβλημα της πόλης του Μίντλεσμπρο με ένα κόκκινο λιοντάρι αντί για ένα μπλε λιοντάρι για να ταιριάζει με τα χρώματα του συλλόγου. Μετά την υιοθέτηση της λευκής οριζόντιας ρίγας στις φανέλες το 1973, παρέμεινε μόνο το κόκκινο λιοντάρι με την επιγραφή "M.F.C" στο κάτω μέρος. Αυτό προσαρμόστηκε περαιτέρω μετά την αναμόρφωση του συλλόγου το 1986 σε κυκλική μορφή με το λιοντάρι στη μέση και την επιγραφή "Middlesbrough Football Club 1986" γύρω από τον κύκλο για να αντικατοπτρίζει αυτή τη νέα εποχή. Το 2007, η Middlesbrough άλλαξε ξανά το έμβλημά της της, αυτή τη φορά με το λιοντάρι εντός θυρεού και την επιγραφή "Middlesbrough Football Club 1876" στο κάτω μέρος.[4] Ο σύλλογος δήλωσε ότι αυτό θα έπρεπε να αντικατοπτρίζει τη μακρά ιστορία του συλλόγου και όχι μόνο την κατάσταση μετά την εκκαθάρισή του.[4]
Η αρχική εμφάνιση της Μίντλεσμπρο όταν προσχώρησε στη Φούτμπολ Λιγκ το 1899 ήταν λευκή φανέλα με μπλε σορτς για τους εντός έδρας αγώνες, ενώ τα ερυθρόλευκα χρώματα υιοθετήθηκαν αργότερα εκείνη την περίοδο.[5] Οι προηγούμενες εμφανίσεις περιλάμβαναν λευκή φανέλα με μπλε βούλες περίπου από το 1889. Η εμφάνιση της Μίντλεσμπρο παρέμεινε γενικά η ίδια με κόκκινη φανέλα και κόκκινο ή λευκό σορτς, και κάλτσες. Η χαρακτηριστική ευρεία λευκή οριζόντια λωρίδα στο στήθος εισήχθη από τον Τζακ Τσάρλντον το 1973 (μετά από μια προσπάθεια αλλαγής της εντός έδρας φανέλας σε λευκή παρόμοια με της Λιντς Γιουνάιτεντ) και επανήλθε το 1997–98 και στη συνέχεια και πάλι το 2000–01 και το 2004–05 λόγω του ότι ήταν δημοφιλής.[6] Ο σύλλογος ανακοίνωσε στη συνέχεια το Δεκέμβριο του 2007 ότι θα έδινε την ευκαιρία στους οπαδούς να αποφασίσουν μέσω ηλεκτρονικής ψηφοφορίας και κειμένου εάν η λευκή λωρίδα θα έπρεπε να επιστρέψει για την επόμενη περίοδο.[6] Στις 8 Ιανουαρίου 2008, ο σύλλογος ανακοίνωσε ότι η λευκή λωρίδα επρόκειτο να επιστρέψει, με το 77,4% των ψηφοφόρων να ψηφίζουν υπέρ της, με τους οπαδούς να επιλέγουν το τελικό σχέδιο φανέλας μεταξύ τριών σχεδίων,[7] το οποίο ανακοινώθηκε στις 7 Μαΐου 2008.[8]
Τελευταία ενημέρωση: 25 Αυγούστου 2018.
Πρωταθλήτρια (4): 1926–27, 1928–29, 1973–74, 1994–95
↑ Club History icnetwork.co.uk
↑ 4,0 4,1 Matt Westcott (12 May 2007). «Boro change badge to reflect history». The Northern Echo. http://www.thenorthernecho.co.uk/news/1392479.boro_change_badge_to_reflect_history/. Ανακτήθηκε στις 10 October 2008.
↑ «Middlesbrough». Historical Football Kits. http://www.historicalkits.co.uk/Middlesbrough/Middlesbrough.htm. Ανακτήθηκε στις 21 May 2008.
↑ 6,0 6,1 «Take Part in Boro's Battle of the Band». Middlesbrough F.C.. 30 December 2007. Αρχειοθετήθηκε από το πρωτότυπο στις 14 February 2014. https://archive.is/20140214210647/http://www.mfc.co.uk/page/news/latest/0,,1~1201014,00.html. Ανακτήθηκε στις 14 February 2014.
↑ «We're Backing The Band». Middlesbrough F.C.. 8 January 2008. Αρχειοθετήθηκε από το πρωτότυπο στις 14 February 2014. https://archive.is/20140214210619/http://www.mfc.co.uk/page/news/latest/0,,1~1209302,00.html. Ανακτήθηκε στις 14 February 2014.
↑ «The Band Is Back!». Middlesbrough F.C.. 7 May 2008. Αρχειοθετήθηκε από το πρωτότυπο στις 14 February 2014. https://archive.is/20140214210619/http://www.mfc.co.uk/page/news/latest/0,,1~1307364,00.html. Ανακτήθηκε στις 14 February 2014.
Αυτό το λήμμα σχετικά με το αγγλικό ποδόσφαιρο χρειάζεται επέκταση. Βοηθήστε τη Βικιπαίδεια επεκτείνοντάς το!.